VEGANSK MAYONNAISE
Mayonnaise på vegansk? Ja da! Det er faktisk slet ægge så svært , når du først får det lært. Følg mine anvisninger nøje. Ligesom med ikke-vegansk mayonnaise er fremgangsmåden vigtig. Nogle oplever nemlig lidt begyndervanskeligheder, men hold dig ikke tilbage. For når du første gang laver (og smager!) denne veganske mayo, er det et lille mirakel. Dette er mayonnaise med medfølelse. Glæd dig!
Ingredienser 
· 1 dl. neutral sojamælk
· 1½ dl neutral rapsolie
· [bookmark: _GoBack]2 tsk. citronsaft
· 1 tsk. dijonsennep
· 1 tsk. havsalt
· 1 fed hvidløg
· 1/4 tsk. karry
· Evt. en knivspids sort salt 
Fremgangsmåde – sådan lykkes din mirakelmayo
Du skal bruge en stavblender, og komme sojamælk samt alle ingredienser undtaget olien i et blenderglas eller andet høj beholder. Blend et par sekunder så sojamælken opvarmes, og tilsæt derefter olien.
Du kan vælge at lade olien flyde ovenpå, og ganske langsomt løfte stavblenderen i den ene side når du blender, mens den anden side stadig rører bunden. Olien skal forsvinde langsomt i en lille hvirvelstrøm, og når du fornemmer at mayonnaisen begynder at tykne, kan du blende den igennem og evt. smage den til med mere salt, sennep, karry eller andre spændende krydderier.

